Boulogne-sur-Mer

[bulonjsyrmer] (esperantigite Bulonjo ĉe maroBulonjo en vortaro.net) estas urbo en la Nordo de Francio, en la departemento Pas-de-Calais (= Kaleza Markolo, 62), kaj la regiono Hauts-de-France, ĉe la Maniko, je la elfluejo de rivero Liane.

 Vidindaĵoj 
La malnova centro, tutĉirkaŭita per siaj malnovaj remparoj, kiujn oni povas piede surrondiri, meze de ĉi kvartalo la katedralo (vidu foto supre). Ekstreme de la remparocirklo: la malnova fortreso, kie nun troviĝas muzeo, entenante interalie plenan kolekton da egiptaj antikvaĵoj.

Apud Boulogne staras kolono por memori la Tendaro de Boulogne, establita de Napoléon Bonaparte cele invadi Brition, kion li fine ne faris. Sed la memoraĵo de tiu aranĝo restas, kaj estas nun preteksto por granda ĉiujara napoleona renkontiĝo da historio-fervoruloj el pluraj landoj (inkluzive de Britio!) kiuj venas vestitaj per la samaj militistaj uniformoj de la epoko, kaj bivakantaj en sama maniero kiel la tiamaj soldatoj, fari ŝajnigon de tiama batalo; tio estas la plej fama turisma evento de la urbo.

 Loĝantaro 
 Ĉirkaŭurba loĝantaro:  loĝ.
 Urbarea loĝantaro:  loĝ.
  loĝantoj en 1933 laŭ EdE

 Famuloj 
 Auguste Mariette, egiptologo
 Charles-Augustin Sainte-Beuve, beletra recenzisto
 Pierre Claude François Daunou, politikisto de la Franca Revolucio kaj de la Imperio
 Maurice Boitel, franca pentristo
 Gotfredo de Bouillon krucmilitisto
 Frédéric Cuvillier estis urbestro de 2001 ĝis 2012 kaj denove ekde 2014.
 José de San Martín (1778-1850), Argentina generalo, heroo de la sendependeco de Sudameriko, vivis en ekzilo kaj mortis en Boulogne-sur-Mer.

eta|dekstra|200px|La baziliko iama katedralo.

 Ekonomio 
 Fiŝkapta haveno (plej granda fiŝkapta haveno en Francio)
 Ŝipkonstruado
 Ŝtalindustrio en Outreau

 Esperanto 
 1905 
Boulogne estis la urbo de la 1-a Universala Kongreso inter 7 kaj 12-a de aŭgusto, kiun ĉeestis 688 Esperantistoj el 20 landoj.
Tie estis konsentite la Deklaracio pri Esperanto.

eta|centra|La unua Universala Kongreso de Esperanto en Bulonjo-ĉe-Maro
eta|maldekstra|Foto-poŝtkarto kun la tri aŭtoroj de la Esperantista Standardo

 1931 
Inaŭguro de la placo Zamenhof antaŭ la stacidomo ().

 1987 
Bulonjo gastigis la 60an kongreson de SAT. Inaŭguro ĉe la placo Zamenhof de la monumento Zamenhof, kun la busto de L.L. Zamenhof, la kreinto de Esperanto.

 2005 
Memorfeste al la centjariĝo de la historia evento de 1905, la Nordfrancia Esperanto-Federacio (kune kun aliaj organizaĵoj kiel Espéranto-France kaj la SAT-Amikaro) organizis en 2005, de vendredo la 25-a ĝis merkredo la 30-a de marto, okaze de sia ĉiujara federacia kongreso, internacian amikecan renkontiĝon, Boulogne 2005Bulonjo 2005 , kiu konsistis el pluraj membrokunvenoj de Esperanto-asocioj, prelegoj (interalie de Claude Piron kaj Ulrich Lins) kaj debatoj, Pasko-meson parte en Esperanto, ktp. La malfermsoleno okazis en la sama teatro kie okazis tiu de 1905 kaj la parolado de L. L. Zamenhof estis denove eldirita. La postaj paroladoj de la ĉeestantaj politikistoj estis ĉiuj pli-malpli simpatiaj je Esperanto (unu estis nete favora je ĝi kaj ties enkonduko sine de la eŭropuniaj laborseancoj).
Antaŭ la kongreso okazis simpozio en la loka universitato, organizita de UEA, pri la historio de la Universalaj Kongresoj.

280px|centra|eta|Stacidomo : soleno pri la 1-a UK dum la 100-a UK

 Famaj esperantistoj 
 Félicien Menu de Ménil
 Alfred Michaux

 Referencoj 

 Vidu ankaŭ 
 Boulogne (graflando)
 1-a Universala Kongreso
 Listo de Zamenhof/Esperanto-objektoj en Francio
 Komunumoj de Pas-de-Calais
 Bologna
 Listo de urboj de Francio
 Boulogne-Maritime (stacidomo)
 Boulogne-Tintelleries (stacidomo)
 Boulogne-Ville (stacidomo)

 Eksteraj ligiloj 

 Oficiala paĝaro de la urbo 
 Internacia renkontiĝo de Esperanto 2005 (en eo fr)
 fotoj de la E-a renkontiĝo Boulogne 2005
 la "Kolono de la Granda Armeo" homaĝe al Napoleono 
 Bildoj de Boulogne-sur-Mer en la Bildarkivo Aŭstria


Kategorio:Komunumoj de Pas-de-Calais
Kategorio:Etapaj urboj de Tour de France